黃見三

黃見三，字景知，一字心垣，福州長樂青山下人。清朝政治人物，同進士出身。

生平
黃見三為咸豐三年（1853年）癸丑科三甲進士，河南即用知縣，歷官杞縣、汜水、内黃、林县、太康等縣及鄭州，升補睢州知州。為人慷慨，極重友情，資助貧寒士子上京會試。因丁憂停職，在籍守喪期間授邑令彭光藻所聘修成《長樂縣志》。服闕後因分校鄉試，積勞成疾，差竣而卒，年六十四歲。《長樂县志·卷二十四·列傳四·循績傳》頁三十一：“黃見三，字景知，一字心垣，青山下人。祖觀營、父一桂均有傳。見三中咸豐癸丑進士，歷知河南杞縣、汜水、内黃、林县、太康等縣及鄭州，升補睢州知州，以經術飾飭吏治，所至勤政愛民，振興文教。士人有對簿者，輒不假刑威，必反覆開導，俾其愧悟而後已。任内黃時，馬賊圍城，見三督隊防堵，城赖以全。生平博極羣書，精熟史事，工制義。为同考官，輒有擬墨，每一藝出，士子傳誦之。大僚子姪及所部之民游其門而取科第者甚眾。性慷慨，矜恤寒峻，而尤篤友誼。士貧不能赴禮部試者，贐之。同郡許利賓卒於某縣任內，見三爲經紀其喪，代完虧帑，遣仆護其柩眷以歸。其孤貞幹因受業於門，後成進士。見三晚年潛心五子之學，著《學宮景仰篇》四卷，《全史輯要》二卷。同治八年，在籍守制，邑令彭光藻聘脩《長樂縣志》。服阕之官，尋以分校鄉闈，積勞成疾，差竣而卒，年六十有四。”

著作
著有《學宮景仰篇》四卷，《全史輯要》二卷。

注釋

參考文獻
（中國國家圖書館藏）孟昭涵、李駒.《長樂縣志》. 民國六年（1917年）鉛印本.

Category:長樂人
Jian見三
Category:清朝杞縣知縣
Category:清朝汜水縣知縣
Category:清朝內黃縣知縣
Category:清朝林縣知縣
Category:清朝太康縣知縣
Category:清朝知州
Category:福建作家